বিধানসভায় বিজেপির ধর্নার বিরুদ্ধে এবার সরব স্পিকার

কলকাতা: বিধানসভায় বিজেপির ধর্নার বিরুদ্ধে এবার সরব স্পিকার বিমান বন্দ্যোপাধ্যায়। তিনি বলেন, ‘ যে যখন যা খুশি বলে যাবে সেটাকেই মেনে নিতে হবে বা সেই দাবিকে মান্যতা দিতে হবে এমন পরিস্থিতি নেই।’ শুধুতাই নন তিনি আরও বলেন, ‘ বিধানসভা জনগণের স্বার্থে আলাপ আলোচনার জায়গা। বিরোধী দলেরও সেখানে বড় ভূমিকা রয়েছে। আমরা চাই তারা গঠনমূলক আলোচনা করুক বিধানসভার অন্দরে।’

আরও পড়ুন: দেশের নতুন মুখ্য নির্বাচনী আধিকারিক জ্ঞানেশ কুমার

শুভেন্দু আধিকারীর বিরুদ্ধে ক্ষোভ উগড়ে তিনি বলেন, ‘ বিরোধী দলনেতা হয়ে তিনি যে ধরণের বক্তব্য রাখছেন বা আচরণ করছেন তা বিধানসভার নিয়মের পরিপন্থী। বিধানসভার সকল সদস্যকে মনে রাখতে হবে বিধানসভার নিয়ম শৃঙ্খলা গরিমা বজায় রেখে চলতে হবে। ৩০ দিনের জন্য বিধানসভার বিরোধী দলনেতা সহ তিনজন বিজেপি বিধায়ককে যে সাসপেন্ড করা হয়েছে এটা তাদের আচরণের জন্য প্রাপ্য ছিল। বিষয়টা বিবেচনার জন্য ইতিমধ্যেই প্রিভিলেজ কমিটিকে পাঠানো হয়েছে। ওদের যদি শুভ বুদ্ধির সূচনা হয়, তাহলে ওরা আমার কাছে ক্ষমা চেয়ে লিখিত আবেদন করলে পরিস্থিতি অনুযায়ী আমি বিষয়টি ভেবে দেখতে পারি।’ পাশাপাশি স্পিকার এও ইঙ্গিত দেন বিজেপি দল এবং বিরোধী দলনেতা শুভেন্দু অধিকারী যদি নমনীয় হন তাহলে সাস্পেনশন তুলে নেওয়া হতে পারে বলে ইঙ্গিত দেন তিনি।

দেখুন অন্য খবর